Qezaya Misircî ya Sêrtî de vizêr û ewro saetanê serê şodirî de sereşitişê keyeyan de 6 kesî ameyî destbendkerdene. Bi nameyê Hakan Selam, Ramazan Olam ve Alî Oguz o ke mîyanê kesanê ke ameyê destbendkerdene de yê, dimayê persayîşê ci yê asayîşî sewqê Adlîyeya Sêrtî bîyî.
Seba ke derheqê ci de cezaya qetî ameya birnayene, Hakan Selam, Ramazan Olam ve Alî Oguz ameyî tepiştene. 3 kesê ke nameyê ci nêameyo musayene, seba ke muameleya destbendkerdişê ci dewam kena Mudirîya Asayîşî ya Bajarî ya Sêrtî de yenê pêgirewtene.
